**Kao da sam…**

Današnja aktivnost stavlja naglasak na poticanje razvoja grube motorike, s posebnim naglaskom na koordinaciju pokreta, povezivanje lijeve i desne strane tijela te gornjeg i donjeg djela tijela. Također, za ovu igru je potrebno puno koncentracije!

Za ovu aktivnost potrebne su Vam kartice iz dokumenta pod nazivom *Gruba motorika, kartice - životinje*. Kartice možete prikazivati na računalu ili tabletu.

|  |  |  |
| --- | --- | --- |
| **Uvodni dio aktivnosti** | 4 – 5 minuta | Uvodna aktivnost za ovu vježbu je zagrijavanje. Obratite pažnju na to da pri zagrijavanju učenik osvijesti svaki dio tijela na način da imenuje dio tijela koji u tom trenutku pokreće. Također, važno je da osvještava položaj svakog dijela tijela na način da se zagrijavanje provodi zrcalno (nakon desne ruke ide lijeva ruka, a ne npr. glava ili noga).  |
| **Glavni dio aktivnosti** | 10 minuta | U glavnom djelu aktivnosti prvo s učenikom prođite sve kartice i neka svaki pokret životinje napravi polako, uz podršku. Ukoliko učeniku bude teško producirati neke od pokreta samo nakon gledanja sličice demonstrirajte na koji se način pokret izvodi. Nakon toga procijenite koji su od pokreta bili laki za izvedbu, koji su bili zahtjevniji, a koji su bili izrazito zahtjevni. Odaberite 2 pokreta koja su laka i 2 koja su zahtjevnija. Pokreti koji su zahtjevniji trebali bi biti zabavni ili smiješni kako bi učenik bio potaknut na izvođenje. Ta 4 pokreta ponovite nekoliko puta kako bi ih učenik bolje usvojio. |
| **Završni dio aktivnosti** | 5 minuta | Pustite glazbu i neka učenik pleše. Kada zaustavite glazbu pokažite mu jednu od 4 odabrane sličice i zadatak je da što brže stanu u zadani položaj. U ovoj igri nema ispadanja niti pobjednika, važno je da se svaki put zauzme točan položaj.  |